12. ฐานะการเงินและผลการดำเนินงาน

(1) งบการเงิน

สรุปผลรายงานการตรวจสอบของผู้ตรวจสอบบัญชี ในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทฯในปี 248, 2547 และ 2546
ผู้ตรวจสอบบัญชีไม่มีความเห็นใดๆที่เป็นเงื่อนไข
หรือข้อจำกัดในการการตรวจสอบบัญชีของบริษัทฯโดยผู้ตรวจสอบบัญชีของบริษัทฯ ได้มีความเห็นว่า
งบการเงินของบริษัทฯแสดงฐานะทางการเงิน งบแสดงผลการดำเนินงาน
งบกำไรสะสม(ขาดทุนสะสม) งบแสดงการเปลี่ยนแปลงในส่วนของผู้ถือหุ้น
และงบกระแสเงินสดสำหรับปีสิ้นสุดวันเดียวกันของ 3 ปีดังกล่าว ได้กระทำขึ้นถูกต้องตามที่ควร
และตามหลักการบัญชีที่รับรองโดยทั่วไป ซึ่งได้ถือปฏิบัติเช่นเดียวกันโดยสม่ำเสมอ อย่างไรก็ตาม

ตารางสรุปงบดุล งบกำไรขาดทุน งบกระแสเงินสดและอัตราส่วนทางการเงินที่สำคัญของ 3
ปีที่ผ่านมา

สรุปฐานะการเงินและผลการดำเนินงานของบริษัท พรีเชียส ชิพปิ้ง จำกัด (มหาชน) และบริษัทย่อย

หน่วย : พันบาท

  ---------------------------------------------------- ------------ ------------ -----------
  รายการ                                               2548         2547         2546

  รายได้จากการเดินเรือ                                    11,090,746   8,540,256    3,796,876

  ต้นทุนการเดินเรือ **                                     2,288,916    1,844,292    1,530,823

  กำไรขั้นต้น                                             8,717,865    6,695,964    2,266,053

  รายได้รวม (ไม่รวมกำไรจากอัตรแลกเปลี่ยนที่ยังไม่เกิดขึ้น)         11,090,746   8,642,496    3,829,488

  ต้นทุนรวม                                              2,478,593    2,595,051    1,999,613
  (ไม่รวมค่าเสื่อมราคาและขาดทุนจากอัตราแลกเปลี่ยนที่ยังไม่เกิดขึ้น)                             

  ค่าเสื่อมราคา **                                        1,874,594    1,383,295    601,965

  กำไร (ขาดทุน) จากอัตราแลกเปลี่ยนที่ยังไม่เกิดขึ้นจริง            (158,212)    85,621       161,037

  รายการพิเศษ                                           0            0            147,613

  กำไร (ขาดทุน) สุทธิ Net Profit                          6,176,607    4,749,771    1,536,560

  กำไร(ขาดทุน) สุทธิหลังการปรับปรุง *                        6,334,819    4,664,150    1,227,910

  สินทรัพย์หมุนเวียนรวม                                     1,166,939    1,759,528    1,073,536

  สินทรัพย์ถาวร (สุทธิ)                                     12,496,748   11,517,589   4,617,999

  สินทรัพย์รวม                                            13,780,608   13,375,779   5,867,920

  หนี้สินหมุนเวียนรวม                                       540,936      1,649,639    1,426,283

  เงินกู้ยืมรวม                                            3,293,968    7,561,172    3,422,350

  ส่วนของผู้ถือหุ้น                                          9,945,705    5,292,511    1,957,866

  ทุนที่ได้ชำระแล้ว                                         520,000      520,000      520,000
  ---------------------------------------------------- ------------ ------------ -----------

  --------------------------------------------- -------- -------- --------
  รายการ                                        2548     2547     2546

  มูลค่าตามบัญชีต่อหุ้น (บาท)                          19.63    10.45    3.77

  กำไร (ขาดทุน) ต่อหุ้น (บาท)                       12.19    9.26     2.95

  เงินปันผลที่จ่ายแล้วต่อหุ้น (บาท)                      3.50     1.75     0.50

  อัตรากำไรขั้นต้น (ร้อยละ)                          79.20    78.40    59.68

  อัตรากำไรสุทธิ (ร้อยละ) *                         57.12    53.97    32.06

  อัตราผลตอบแทนผู้ถือหุ้น (ร้อยละ)                     83.14    128.66   93.22

  อัตราผลตอบแทนจากสินทรัพย์ (ร้อยละ)                 46.65    48.47    22.38
  --------------------------------------------- -------- -------- --------

*
ตัวเลขแสดงผลกระทบจากการไม่นับรวมผลกำไร/ขาดทุนจากอัตราแลกเปลี่ยนที่ยังไม่เกิดขึ้นจริงและรายการพิเศษ

** ในระหว่างปี 2545, 2546, 2547 และ 2548
ต้นทุนการเดินเรือไม่ได้รวมค่าใช้จ่ายในการซ่อมแซมและสำรวจเรือตัดจำหน่าย

จำนวน155,171พันบาท 148,861 พันบาท 225,152 พันบาท และ 372,008 พันบาท ตามลำดับ
ที่ไปรวมอยู่ในค่าเสื่อมราคา

(2) คำอธิบายและการวิเคราะห์ฐานะการเงินและผลการดำเนินงาน ของผู้บริหาร

1. ลักษณะของตลาด 

บริษัท พรีเชียส ชิพปิ้ง จำกัด (มหาชน) (“พีเอสแอลหรือบริษัทฯ”)
ดำเนินธุรกิจหลักเป็นเจ้าของเรือและเดินเรือแบบไม่ประจำเส้นทางอยู่ในตลาดเรือเอนกประสงค์ขนาดเล็กสำหรับขนส่งสินค้าแห้ง
เทกองระหว่างประเทศ สำหรับปี 2548 บริษัทฯยังคงดำเนินกลยุทธ์ในการทำธุรกิจต่อเนื่องจาก ปี
2547 ด้วยการทำสัญญาให้เช่าเรือในระยะยาวตั้งแต่ 3 เดือน ถึง 5 ปี ด้วยอัตราค่าเช่าเรือที่สูง
เมื่อต้องมีการต่อสัญญาหรือทำสัญญาใหม่

จากอดีตที่ผ่านมาอุตสาหกรรมขนส่งทางทะเลนับเป็นอุตสาหกรรมที่มีวัฏจักร
โดยความผันแปรของวัฏจักรแต่ละรอบจะมีการปรับตัวลดลงของอัตราค่าระวางเรือเพื่อให้เกิดความสมดุลย์ของ
อุปสงค์และอุปทานอยู่ประมาณ 2-3 ปี ก่อนที่อัตราค่าเช่าและค่าระวางเรือจะเริ่มปรับตัวสูงขึ้น
ความต้องการของการขนส่งสินค้าในตลาดเรือเอนกประสงค์ขนาดเล็กนั้นค่อนข้างกระจัดกระจาย
เพราะว่าประเภทของสินค้ามีความหลากหลายและมีท่าเรือให้บริการจำนวนมาก อย่างไรก็ตาม
เพราะว่าในตลาดเรือเอนกประสงค์ขนาดเล็กให้บริการขนส่งสินค้าหลากหลายชนิดกว่าและสามารถขนถ่ายสินค้าที่ท่าเรือเล็กกว่าได้
ทำให้ความต้องการขนส่งสินค้ามีความผันผวนน้อยกว่าเมื่อเทียบกับความต้องการของเรือขนาดใหญ่
ในด้านของอุปทานก็เช่นกันเรืออเนกประสงค์ขนาดเล็กจะมีเจ้าของเรือหลากหลาย
จำนวนเรือทั้งหมดทั่วโลกของกองเรือเอนกประสงค์ขนาดเล็กนี้ มีประมาณ 3,000 ลำ
และเจ้าของกองเรือรายใหญ่ที่สุดในโลกในกลุ่มเรือขนาดเล็กมีกองเรือประมาณ 60 ลำ
หรือคิดเป็นประมาณร้อยละ 2 ของส่วนแบ่งตลาด

นับจากสิ้นปี 2546 เป็นต้นมา อัตราค่าระวางตลาดขนส่งสินค้าแห้งเทกองได้ปรับตัวสูงขึ้นอย่าง
ไม่เคยมีมาก่อนอันเนื่องมาจากปัจจัยหลายประการ
แต่ปัจจัยพื้นฐานที่สำคัญนั้นมาจากปริมาณความต้องการขนส่งสินค้าเทกองจากประเทศจีนและจำนวนจำกัดของเรือที่ให้บริการได้
ซึ่งนำมาสู่การเพิ่มสูงขึ้นอย่างมากของอัตราค่าระวางเรือ กล่าวคือในไตรมาสแรกของปี 2548
ตลาดขนส่งสินค้าแห้งเทกองมีอัตราการเติบโตสูง ส่งผลให้อัตราค่าระวางเรือ
ได้ทำสถิติสูงสุดครั้งใหม่ในทุกบริษัทเจ้าของเรือเดินทะเล และหลังจากไตรมาสสองของปี 2548
เป็นต้นมา อัตราค่าระวางเรือเริ่มทรงตัวและลดต่ำลงจนกระทั่ง ไตรมาสสุดท้ายของปี
และส่งผลให้รายได้ของบริษัทฯในช่วงครึ่งปีหลังของปี 2548 ลดลง อย่างไรก็ตาม
ถึงแม้ว่าอัตราค่าระวางเรือในอีก 1 หรือ 2 ปี ข้างหน้านี้จะ ลดต่ำลงเมื่อเปรียบเทียบกับปี 2547
และ 2548 ที่ผ่านมา
แต่คาดว่าตลาดขนส่งสินค้าแห้งเทกองจะยังคงอยู่ในระดับที่ดีเมื่อเปรียบเทียบกับก่อนปี 2546
คืออัตราค่าระวางเรือน่าจะยังคงอยู่ในระดับ ที่สูงกว่าเมื่อเปรียบเทียบกับตลาดก่อนหน้า
ที่ธุรกิจนี้ได้เฟื่องฟูในครั้งนี้ที่พึงผ่านมา

2.ทิศทางอุปสงค์ อุปทานของโลกสำหรับเรืออเนกประสงค์ขนาดเล็ก

[]

จากกราฟข้างต้นแสดงถึงการลดลงอย่างต่อเนื่องจนกระทั่งปี 2546
ของกองเรือทั้งหมดในกลุ่มเรืออเนกประสงค์ขนาดเล็ก อย่างไรก็ดีในระหว่างปี 2547
กองเรือโลกเพิ่มสุทธิจำนวน 1 ลำ เมื่อเปรียบเทียบกับปี 2546 ในขณะที่ระหว่างปี 2548
กองเรือโลกเพิ่มจำนวน 46 ลำ เมื่อเปรียบเทียบกับปี 2547
ทั้งนี้เนื่องจากอัตราการปลดระวางเรือค่อยๆลดลง เพราะรายได้อัตราค่าระวางเรือในระหว่างปี
2547 - 2548 ได้เพิ่มสูงขึ้นเมื่อเทียบกับปี 2546 และคาดว่าจะยังคงอยู่ในระดับที่ดีต่อไปอีกในปี
2549 และ 2550

[]

จากกราฟข้างต้นแสดงให้เห็นว่า สำหรับปี 2549 อุปทานของเรือใหม่มีมากขึ้นจากในอดีตที่ผ่านมา
อย่างไรก็ตาม ในอีก 3 ปีข้างหน้าเรือในกลุ่มเดียวกับพีเอสแอลมีคำสั่งต่อใหม่เพียงร้อยละ 5.4
เมื่อเทียบกับกองเรือในปัจจุบัน แต่จะมีถึงร้อยละ 40.0 ที่มีอายุมากกว่า 25 ปี
ดังนั้นดูเหมือนว่าอุปทานเรือจะมีภาพเป็นที่น่าพอใจอย่างยิ่ง

[]

[]

จากกราฟข้างต้นและคำอธิบายที่ได้กล่าวไว้เกี่ยวกับอายุของกองเรือ (ในข้อ 1.2 ของ
เรื่องลักษณะการประกอบธุรกิจ) แสดงให้เห็นว่า มากกว่าร้อยละ 62.5
ของเรือในกลุ่มเดียวกับพีเอสแอลจะ มีอายุเกิน 20 ปี
จึงมีการคาดการณ์ว่าอัตราการปลดระวางเรือควรจะเพิ่มขึ้น โดยเฉพาะอย่างยิ่ง
ถ้าตลาดปรับตัวลดลง อันนี้เป็นการอธิบายถึงการปรับตัวของอุปสงค์และ อุปทานให้สมดุล
ซึ่งเป็นอีกเหตุผลหนึ่งที่แสดงให้เห็นว่ากลุ่มเรือเอนกประสงค์ขนาดเล็กยังคงมีทิศทางที่ดีในอีก 2-3
ปีข้างหน้า

3.รายได้ และค่าใช้จ่ายในการเดินเรือ

[]

ต้นทุนในการเดินเรือ (Opex) คือ ค่าใช้จ่ายในการเดินเรือโดยเฉลี่ย (ไม่รวมค่าเสื่อมราคา)
ต่อวัน ต่อลำเรือ คำนวณโดยถือว่ามี 365 วันทำการในรอบปี
และรวมค่าใช้จ่ายตัดบัญชีตามนโยบายทางการบัญชี
(กรุณาดูรายละเอียดเพิ่มเติมในหมายเหตุประกอบงบการเงินข้อ 3.7)
คือค่าใช้จ่ายซ่อมแซมสำหรับขึ้นอู่แห้ง (dry-docking) ตัดบัญชีและค่าใช้จ่ายในการตรวจเรือ
(special survey) ตัดบัญชีตามนโยบายทางบัญชี
ซึ่งรวมอยู่ในส่วนของค่าเสื่อมราคาและค่าใช้จ่ายตัดบัญชีในงบการเงินของบริษัทฯ

รายได้จากการเดินเรือ คำนวณจากค่าระวางเฉลี่ยต่อวันต่อลำเรือ โดยถือว่ามี 350 วันในรอบปี

จะเห็นว่ารายได้เฉลี่ยต่อวันต่อลำเรือในปี 2548 อยู่ที่ 14,449 เหรียญสหรัฐอเมริกา
ขณะที่ค่าใช้จ่ายในการเดินเรือโดยเฉลี่ย อยู่ที่ 3,055 เหรียญสหรัฐอเมริกาต่อวันต่อลำเรือ
ปัจจุบันบริษัทฯมีกำลังกองเรือ ณ วันที่ 31 ธันวาคม 2548 ที่ 54 ลำ มีระวางบรรทุกรวม
1,367,844 เดตเวทตัน ในระหว่างปี 2548 บริษัทฯได้ซื้อเรือเข้ามาเพิ่มในกองเรือ 2 ลำ
เป็นการเพิ่มกำลังกองเรือของบริษัทฯ อายุเฉลี่ยของกองเรืออยู่ที่ประมาณ 19 ปี
ค่าใช้จ่ายในการเดินเรือเฉลี่ยของบริษัทฯเพิ่มขึ้นเมื่อเปรียบเทียบกับปี 2547
ตามเหตุผลที่จะกล่าวด้านล่างนี้ การเพิ่มขึ้นอย่างมากของอัตราค่าระวางเรือในครึ่งปีแรกของปี
2548 ทำให้บริษัทฯได้ค่าระวางเรือต่อวันต่อลำเฉลี่ยที่ 14,449 เหรียญสหรัฐอเมริกา
ซึ่งเพิ่มขึ้นร้อยละ 9 เมื่อเปรียบเทียบกับปี 2547 ตลาดอัตราค่าระวางเรือในอีก 1 หรือ 2 ปี
ข้างหน้านี้ ถูกคาดการณ์ว่าจะลดต่ำลงเมื่อเปรียบเทียบกับปี 2547 และ 2548 ที่ผ่านมา
อย่างไรก็ตามตลาดขนส่งสินค้าแห้งเทกองน่าจะยังคงอยู่ในระดับที่ดีเมื่อเปรียบเทียบกับก่อนปี 2546
คืออัตราค่าระวางเรือจะยังคงอยู่ในระดับที่สูงกว่าเมื่อเปรียบเทียบกับตลาดก่อนหน้าที่ตลาดนี้ได้เฟื่องฟู
(ปี 2547-2548) บนข้อสมมุติฐานดังนี้

-   เศรษฐกิจของประเทศจีนและอินเดียจะมั่นคงและตัวเลขการนำเข้าและส่งออกที่มีอยู่ในขณะนี้จะยังคงรักษาระดับเดียวกันนี้ต่อไป
    หรือเพิ่มสูงขึ้น

-   เศรษฐกิจของประเทศสหรัฐอเมริกาจะเติบโตและจะไม่เข้าสู่ภาวะเศรษฐกิจตกต่ำ

-   ราคาน้ำมันจะไม่ขึ้นสูงไปกว่า 75 ดอลล่าร์สหรัฐอเมริกาต่อบาร์เรล
    หรือหากราคาน้ำมันปรับตัวขึ้นสูงถึงระดับดังกล่าวก็จะไม่อยู่เป็นระยะเวลานาน

-   จะไม่มีเหตุการณ์ก่อการร้ายรุนแรงที่จะส่งผลกระทบต่อการค้าของโลก

ค่าใช้จ่ายในการเดินเรือเฉลี่ยต่อวันต่อลำเรือของบริษัทฯเพิ่มขึ้นจาก 2,810 ดอลล่าร์สหรัฐในปี
2547 เป็น 3,055 ดอลล่าร์สหรัฐในปี 2548 อย่างไรก็ตาม ค่าใช้จ่ายส่วนนี้ของบริษัทฯ
ยังคงต่ำกว่าค่าเฉลี่ยอุตสาหกรรม (ไม่รวมต้นทุนการซ่อมแซมในอู่แห้งและสำรวจเรือ)
ข้อมูลของค่าเฉลี่ยอุตสาหกรรมที่มีอยู่สำหรับปี 2547 ได้แสดงรายละเอียดตามตารางข้างล่างนี้

  ------------------------------------------------------------------------- ----------------- --------------- ---------------
  ตารางการเปรียบเทียบค่าใช้จ่ายในการเดินเรือต่อวันต่อลำเรือของบริษัทฯกับค่าเฉลี่ยอุตสาหกรรม                                     
  (จัดทำโดย Moore Stephens & Co.)                                                                              

                                                                            ค่าเฉลี่ยอุตสาหกรรม   บริษัทฯ           บริษัทฯ

  รายการ                                                                    2547              2547            2548

                                                                            เหรียญสหรัฐต่อวัน     เหรียญสหรัฐต่อวัน   เหรียญสหรัฐต่อวัน

  ค่าแรงลูกเรือ                                                                1,100             1,141           1,222

  ค่าเสบียงคลัง                                                                128               136             143

  ค่าใช้จ่ายอื่นๆที่เกี่ยวกับลูกเรือ                                                    164               122             151

  รวมค่าใช้จ่ายลูกเรือ                                                           1,392             1,399           1,516

  ค่าน้ำมันหล่อลื่น                                                               177               184             185

  ค่าพัสดุภัณฑ์อื่นๆ                                                               263               221             204

  รวมค่าพัสดุภัณฑ์                                                               440               405             389

  ค่าอะไหล่                                                                   278               212             185

  ค่าซ่อมแซมและบำรุงรักษา                                                       274               100             107

  รวมค่าซ่อมแซมและบำรุงรักษา                                                    552               312             292

  ค่าเบี้ยประกันความรับผิดชอบที่มีต่อสินค้าและบุคคลที่สาม                                  200               124             145

  ค่าเบี้ยประกันภัยอื่นๆ                                                           155               131             160

  รวมค่าเบี้ยประกันภัย                                                           355               255             305

  ค่าใช้จ่ายในการจดทะเบียนเรือ                                                   23                0               0

  ค่าใช้จ่ายในการบริหาร                                                         405               152             117

  ค่าใช้จ่ายเบ็ดเตล็ด                                                            170               22              23

  รวมค่าใช้จ่ายในการดำเนินงาน                                                   598               174             140

  รวมค่าใช้จ่ายในการเดินเรือ                                                     $3,337            $2,545          $2,642
  ------------------------------------------------------------------------- ----------------- --------------- ---------------

หมายเหตุ: ค่าใช้จ่ายในการเดินเรือเฉลี่ยต่อวันต่อลำเรือของอุตสาหกรรมจัดทำโดยบริษัท Moore
Stephens& Co.

เหตุผลหลักที่ทำให้ต้นทุนการเดินเรือเฉลี่ยต่อวันต่อลำเรือของบริษัทฯในปี 2548 เพิ่มขึ้น
เมื่อเปรียบเทียบกับปี 2547 คือ :

-   เงินเดือนลูกเรือเพิ่มขึ้นร้อยละ 10 เนื่องจากความต้องการลูกเรือทั้งโลกเพิ่มสูงขึ้น
    ส่งผลให้อัตราค่าจ้างลูกเรือเพิ่มสูงขึ้นตามไปด้วย
    ส่วนสาเหตุที่ทำให้ค่าใช้จ่ายเกี่ยวกับลูกเรือเพิ่มขึ้นนั้นเนื่องมาจากเรือส่วนใหญ่ของบริษัทฯจะเข้าเทียบท่าเพื่อสับเปลี่ยนลูกเรือ
    ในแถบคาลิเบียน อเมริกากลาง และอเมริกาใต้
    ซึ่งค่าตั๋วเครื่องบินในแถบนั้นค่อนข้างสูงเมื่อเทียบกับแถบอื่นๆ

-   ต้นทุนในการซ่อมแซมในอู่แห้งและสำรวจเรือเพิ่มขึ้นเนื่องจากเหล็กมีราคาสูงขึ้น
    และความต้องการปริมาณเหล็กที่เพิ่มขึ้นเพื่อใช้สำหรับซ่อมแซมเรือที่มีอายุมาก

-   ต้นทุนเบี้ยประกันภัยเพิ่มขึ้นเนื่องจากการเพิ่มขึ้นของอัตราค่าเบี้ยประกันภัยในตลาดประกันภัยในปี
    2548 และมูลค่าเอาประกันภัยเรือของบริษัทฯสำหรับปี 2548 ที่สูงขึ้นประมาณร้อยละ 20
    เมื่อเปรียบเทียบกับปีที่ผ่านมา

4. ผลการดำเนินงานทางการเงิน

งบการเงินสกุลเงินบาทได้ตรวจสอบโดยบริษัทสำนักงาน เอินส์ท แอนด์ ยัง จำกัด
และถูกปรับปรุงในรูปสกุลดอลล่าร์สหรัฐอเมริกาและมีการสอบทานโดยนักบัญชีอิสระ – บริษัท
เบเคอร์ ทิลลี่ เอฟ เอ เอส (ประเทศไทย) จำกัด
จากเหตุผลที่ได้อธิบายในหน้ารายงานก่อนงบการเงินปรับปรุง ในรูปสกุลดอลล่าร์สหรัฐอเมริกา
(จัดเรียงใหม่เพื่อแสดงในรายงานประจำปีนี้) บริษัทฯ เห็นว่า
งบการเงินปรับปรุงในรูปสกุลดอลล่าร์สหรัฐอเมริกาจะแสดงถึงผลการดำเนินงานสำหรับปีที่แท้จริงและถูกต้องของบริษัทฯมากกว่า
และรวมถึงสินทรัพย์ หนี้สิน ณ วันที่ในงบดุล

ตามตารางที่จะแสดงต่อไปนี้ได้สรุปผลการดำเนินงานของบริษัทฯสำหรับ 2 ปีที่ผ่านมา ซึ่งตัวเลข
ที่แสดงนั้นได้นำมาจากงบการเงินสกุลดอลล่าร์สหรัฐอเมริกาซึ่งสอบทานและรายงานโดย บริษัท
เบเคอร์ ทิลลี่ เอฟ เอ เอส (ประเทศไทย) จำกัด

  -------------------------------------------- --------------- ---------------
  สำหรับปีสิ้นสุด ณ วันที่                             31 ธ.ค. 2547    31 ธ.ค. 2548

                                               ล้านดอลลาร์สหรัฐ   ล้านดอลลาร์สหรัฐ

  งบกำไรขาดทุน                                                  

  รายได้รวม                                     214.53          277.09

  กำไรก่อนหักดอกเบี้ย ภาษีเงินได้                     154.07          202.34
  ค่าเสื่อมราคาและค่าใช้จ่ายตัดบัญชี (EBITDA)*                          

  ค่าเสื่อมราคา*                                  34.49           42.09

  กำไรก่อนหักดอกเบี้ยและภาษี                        119.58          160.25

  ดอกเบี้ยจ่าย                                    11.57           9.75

  กำไรจากการดำเนินงาน                           108.01          150.50

  กำไรสุทธิ                                      110.10          154.22

  งบดุล                                                         

  เงินลงทุน                                      2.22            2.68

  เรือเดินทะเล (ราคาทุน)                          503.23          552.48

  ค่าใช้จ่ายซ่อมแซมในอู่แห้ง                          16.96           32.82
  (dry-docking)และค่าใช้จ่ายสำหรับการตรวจเรือ                       
  (special survey) รอตัดบัญชี                                     

  เงินสดและรายการเทียบเท่าเงินสด                   39.09           18.02

  สินทรัพย์หมุนเวียน                                45.10           28.47

  สินทรัพย์รวม                                    377.41          379.98

  เงินกู้มีหลักประกัน                                192.87          80.00

  หนี้สินหมุนเวียน                                  13.32           13.14

  รวมหนี้สิน                                      206.19          93.14

  ทุนเรือนหุ้น                                     20.39           20.39

  ส่วนของผู้ถือหุ้นหรือสินทรัพย์ที่มีตัวตนสุทธิ                171.22          286.84

  มูลค่าตามบัญชีต่อหุ้น (ดอลล่าร์สหรัฐ)                  0.34            0.57
  -------------------------------------------- --------------- ---------------

  -------------------------------------------- -------------- ------------
  อัตราส่วน (เท่า)                                               

  เงินกู้/ส่วนของผู้ถือหุ้น                             1.13           0.28

  หนี้สินรวม/ส่วนของผู้ถือหุ้น                          1.20           0.32

  เงินกู้/EBITDA                                  1.25           0.40

  อัตราส่วนความสามารถในการชำระหนี้                 3.26           3.44

  EBITDA/ดอกเบี้ย                                13.32          20.74
  -------------------------------------------- -------------- ------------

*EBITDA และค่าเสื่อมราคาคิดหลังจากการหักค่าใช้จ่ายตัดบัญชีของค่าใช้จ่ายซ่อมแซมในอู่แห้ง
(dry-docking) และค่าใช้จ่ายสำหรับการตรวจเรือ (special survey)
ซึ่งค่าใช้จ่ายเหล่านี้ถูกรวมอยู่ในค่าใช้จ่ายในการเดินเรืออยู่แล้วเพื่อใช้สำหรับคำนวณ EBITDA
ตามนโยบายบริษัทที่กำหนดให้ มีการเปิดเผยค่าใช้จ่ายในการเดินเรือเฉลี่ยต่อวันต่อลำเรือ

4.1 รายได้และผลกำไร

รายได้รวมเพิ่มขึ้นจาก 214.53 ล้านเหรียญสหรัฐในปี 2547 เป็น 277.09 ล้านเหรียญสหรัฐ ใน
ปี2548 เนื่องจากการเพิ่มขึ้นของรายได้เฉลี่ยต่อวันต่อลำเรือในปี 2548 เมื่อเปรียบเทียบกับปีก่อน
อันเป็นผลมาจากการการปรับตัวของตลาดขนส่งสินค้าทางทะเลในช่วงครึ่งปีแรกของปี
2548และการเพิ่มขึ้นของจำนวนวันในการเดินเรือของบริษัทฯจาก 16,336 วันในปี 2547 เป็น
19,306 วันใน ปี 2548 ส่งผลให้กระแสเงินสดจากการดำเนินงานหรือกำไรก่อนหักดอกเบี้ย
ภาษีเงินได้ ค่าเสื่อมราคาและค่าใช้จ่ายตัดบัญชี (EBITDA) เพิ่มขึ้นจาก 154.07
ล้านเหรียญสหรัฐในปี 2547 เป็น 202.34 ล้านเหรียญสหรัฐในปี 2548
สำหรับรายได้เฉลี่ยต่อวันต่อลำเรือเพิ่มขึ้นจาก 13,248 เหรียญสหรัฐ ในปี 2547 เป็น 14,449
เหรียญสหรัฐในปี 2548 ในขณะเดียวกันต้นทุนการเดินเรือโดยเฉลี่ยต่อวันต่อลำเรือเพิ่มขึ้นจาก
2,810 เหรียญสหรัฐในปี 2547 เป็น 3,055 เหรียญสหรัฐ ในปี 2548
ทั้งหมดนี้จึงเป็นตัวชี้วัดว่ากำไรขั้นต้นในปี 2548 ได้ปรับตัวดีขึ้นจากปี 2547

ถึงแม้ว่าต้นทุนการเดินเรือเฉลี่ยต่อวันต่อลำเรือจะเพิ่มขึ้น แต่ก็ยังคงต่ำกว่าค่าเฉลี่ยอุตสาหกรรม ปี
2547 ดังรายละเอียดที่กล่าวไว้ในหัวข้อ 3 เรื่อง “รายได้ และค่าใช้จ่ายในการเดินเรือ”

ในระหว่างปีค่าเสื่อมราคาเพิ่มขึ้นตามสัดส่วนของเรือเดินทะเลที่มีอยู่
ดอกเบี้ยจ่ายและค่าใช้จ่ายทางการเงินลดลงอย่างมากจาก 11.57 ล้านเหรียญสหรัฐในปี 2547
เป็น 9.75 ล้านเหรียญสหรัฐใน ปี 2548
เป็นผลจากการลดลงของจำนวนเงินกู้ยืมจากการจ่ายชำระหนี้ก่อนกำหนด ในขณะที่อัตราดอกเบี้ย
LIBOR ในระหว่างปี 2548 เพิ่มขึ้นเมื่อเปรียบเทียบกับปี 2547
ซึ่งดอกเบี้ยจ่ายและค่าใช้จ่ายทางการเงินนี้ได้รวมค่าธรรมเนียมการขอเงินกู้และค่าใช้จ่ายอื่นๆจำนวน
1.58 ล้านเหรียญสหรัฐสำหรับการขอสินเชื่อใหม่ในวงเงิน 250 ล้านเหรียญสหรัฐ
อีกทั้งค่าเงินบาทมีค่าอ่อนลงเมื่อเทียบกับเงินเหรียญสหรัฐ อัตราแลกเปลี่ยน ณ สิ้นปี 2548
จึงมีค่าสูงขึ้นเล็กน้อยเมื่อเปรียบเทียบกับปีก่อน
เป็นผลให้การแปลงสินทรัพย์จากเงินบาทเป็นเงินเหรียญสหรัฐเกิดผลขาดทุนจากอัตราแลกเปลี่ยนที่ไม่เกิดขึ้นจริงจำนวน
0.13 ล้านเหรียญสหรัฐ สำหรับปี 2548 และเนื่องจากผลของกำไรขั้นต้น ที่เพิ่มขึ้นในช่วงปี 2548
รวมทั้งการเพิ่มขึ้นของจำนวนวันในการเดินเรือ ทำให้กำไรจากการดำเนินงานเพิ่มขึ้นจาก 108.01
ล้านเหรียญสหรัฐ ในปี 2547 เป็น 150.50 ล้านเหรียญสหรัฐในปี 2548

กำไรสุทธิของบริษัทฯ เพิ่มจาก 110.10 ล้านเหรียญสหรัฐในปี 2547 เป็น 154.22
ล้านเหรียญสหรัฐในปี 2548
เป็นผลจากการเพิ่มสูงขึ้นของกำไรจากการดำเนินงานและจำนวนวันในการเดินเรือที่สูงขึ้น ในปี
2548 เมื่อเปรียบเทียบกับปี 2547

2.  สินทรัพย์ หนี้สินและส่วนของผู้ถือหุ้น

-   เงินลงทุน

  ตารางข้างล่างนี้เป็นการสรุปสถานภาพการลงทุนทั้งหมดในโครงการร่วมทุนในงบการเงิน ณ วันที่
  31 ธันวาคม 2548 (ตัวเลขเป็น ดอลล่าร์สหรัฐ)

[TABLE]

  * ส่วนปรับปรุงตามวิธีส่วนได้เสีย หมายถึงการปรับปรุง (+ / -) ตามวิธีส่วนได้เสีย

  ** เงินลงทุนจ่ายล่วงหน้า หมายถึง เงินลงทุนที่จ่ายไปเพื่อเป็น “หุ้นทุน”
  ที่อาจจะอยู่ในระหว่างการออกใบหุ้นหรือได้รับหลังจากวันที่ 31 ธันวาคม 2548
  และแสดงไว้ภายใต้

  “สินทรัพย์หมุนเวียนอื่นๆ”

  *** ค่าเผื่อสำหรับ “เงินลงทุนในหุ้นสามัญ”
  แสดงรายการในรูปของค่าเผื่อผลขาดทุนในเงินลงทุน (Allowance for possible loss on
  other investments) ส่วนค่าเผื่อในเรื่องอื่นๆ

  แสดงรายการในรูปของหนี้สูญและค่าเผื่อหนี้สงสัยจะสูญ (Bad debts and allowance for
  doubtful accounts) ซึ่งบริษัทฯบันทึกไว้ในปี 2545

  ในระหว่างปี 2548 บริษัทฯจำหน่ายเงินลงทุนในหุ้นสามัญของบริษัท ธำรา พอร์ท ไพรเวท
  ลิมิเตด ที่ราคาขาย 2.54 ล้านเหรียญสหรัฐ
  โดยบริษัทฯได้บันทึกโอนกลับค่าเผื่อผลขาดทุนจากเงินลงทุนจำนวน 2.56 ล้านเหรียญสหรัฐ
  ซึ่งบริษัทฯได้เคยบันทึกผลขาดทุนจากเงินลงทุนในหุ้นสามัญของบริษัท ธำรา พอร์ท ไพรเวท
  ลิมิเตด แล้วในระหว่างปี 2545 และบันทึกผลขาดทุนจำนวน 0.02 ล้านเหรียญสหรัฐ

นอกจากนี้บริษัทฯยังจำหน่ายเงินลงทุนในหุ้นสามัญของบริษัท คาคินาดา ซีพอร์ทส์ ลิมิเตด ที่ราคาขาย
0.61 ล้านเหรียญสหรัฐ โดยบริษัทฯได้บันทึกโอนกลับค่าเผื่อผลขาดทุนจากเงินลงทุนจำนวน 0.61
ล้านเหรียญสหรัฐ ซึ่งบริษัทฯได้เคยบันทึกผลขาดทุนจากเงินลงทุนในหุ้นสามัญของบริษัท คาคินาดา
ซีพอร์ทส์ ลิมิเตดแล้วในระหว่างปี 2545 และบริษัทฯ ยังจำหน่ายเงินลงทุนในหุ้นสามัญของบริษัท
อินเตอร์เนชั่นแนล ซีพอร์ทส์ พีทีอี ลิมิเต็ด ที่ราคาขาย 1 เหรียญสหรัฐ
และรับรู้ขาดทุนจากการขายเงินลงทุนเป็นจำนวนเงิน 0.76 ล้านเหรียญสหรัฐ อย่างไรก็ตามบริษัทฯ
ได้บันทึกโอนกลับค่าเผื่อผลขาดทุนจากเงินลงทุนจำนวน 0.76 ล้านเหรียญสหรัฐ ซึ่งบริษัทฯ
ได้เคยบันทึกผลขาดทุนจากเงินลงทุนในหุ้นสามัญของบริษัท อินเตอร์เนชั่นแนล ซีพอร์ทส์ พีทีอี
ลิมิเต็ดแล้วในระหว่างปี 2545 บริษัทฯรับรู้ผลกำไรจากการขายเงินลงทุนในบริษัทอินเตอร์เนชั่นแนล
ซีพอร์ทส์ พีทีอี ลิมิเต็ด จำนวน 3.15 ล้านเหรียญสหรัฐ
จากการบันทึกโอนกลับค่าเผื่อผลขาดทุนจากเงินลงทุนดังรายละเอียดที่กล่าวข้างต้น

-   สินทรัพย์หมุนเวียน

สินทรัพย์หมุนเวียนสิ้นสุดวันที่ 31 ธันวาคม 2548 ลดลงเมื่อเปรียบเทียบกับปี 2547
เนื่องจากการลดลงของเงินสดและรายการเทียบเท่าเงินสด ลูกหนี้สุทธิเพิ่มขึ้น 3.50
ล้านเหรียญสหรัฐ เมื่อเปรียบเทียบกับปีก่อน ทั้งนี้เนื่องจากลูกหนี้ตามสัญญาเช่าเป็นรายเที่ยว
(Voyage Charter) ที่ยังให้บริการไม่เสร็จ (อยู่ในระหว่างการให้บริการ) ณ สิ้นปี 2548
เพิ่มขึ้นเมื่อเปรียบเทียบกับ ณ สิ้นปี 2547 ซึ่งลูกหนี้ประกอบด้วยเงินที่ต้องได้รับจากตัวแทน
ผู้เช่าเรือทั้งหลายและรายได้ค้างรับจากการเดินเรือแบบเป็นรายเที่ยวที่จบสิ้นแล้ว
โดยธรรมเนียมปฏิบัติทั่วไปในธุรกิจการขนส่งสินค้าทางทะเล
บริษัทฯจะเรียกเก็บค่าขนส่งจากลูกค้าล่วงหน้าเป็นจำนวนร้อยละ 95
ของค่าระวางในกรณีที่เป็นการให้บริการเช่าเป็นรายเที่ยว (Voyage Charter)
และจะเรียกเก็บค่าเช่าจากลูกค้าล่วงหน้าทุก 15 วัน ในกรณีที่เป็นการให้เช่าเป็นระยะเวลา
(Time Charter) ดังนั้นจะไม่มีปัญหาใดๆจากการติดตามหนี้

-   สินทรัพย์ถาวร

สินทรัพย์ถาวรเพิ่มขึ้นจากปีที่ผ่านมา ซึ่งมีผลมาจากการซื้อเรือ 2 ลำ ในระหว่างปี 2548
ด้วยกระแสเงินสดจากการดำเนินงาน สินทรัพย์รวมเพิ่มขึ้นตามการเพิ่มขึ้นของสินทรัพย์ถาวร ณ วันที่
31 ธันวาคม 2548 ปัจจุบันบริษัทฯมีกองเรือทั้งสิ้นจำนวน 54 ลำ
ซึ่งรายละเอียดได้แสดงไว้ภายใต้หัวข้อกำลังกองเรือในรายงานประจำปีนี้
เรือของบริษัทฯอยู่ในสภาพดีเนื่องจากมีการบำรุงรักษาอย่างต่อเนื่องเพื่อให้เรือมีมาตรฐานสูงสุดเท่าที่จะทำได้
ซึ่งรายละเอียดของเรือเดินทะเลที่ซื้อในปี 2548 ได้แก่

  ----- ------------------- ------------ ---------------- -------------------
  ลำที่   ชื่อเรือ               ปีที่สร้าง ค.ศ.  ขนาดระวางบรรทุก   ราคาที่ซื้อ
                                                          (ล้านเหรียญสหรัฐ)

  1     อุรวี นารี             1997         28,415           24.90

  2     มาธวี นารี            1996         28,364           24.60

        รวมทั้งสิ้น                          56,779           49.50
  ----- ------------------- ------------ ---------------- -------------------

-   หนี้สินรวม

เงินกู้มีหลักประกันของบริษัทฯลดลงจาก 192.87 ล้านเหรียญสหรัฐ ณ สิ้นปี 2547 เป็น 80.00
ล้านเหรียญสหรัฐ ณ สิ้นปี 2548 บริษัทฯจ่ายชำระหนี้เงินกู้ 52.02
ล้านเหรียญสหรัฐแก่ธนาคารกรุงไทย ตามสัญญาเงินกู้ยืม
อีกทั้งบริษัทฯได้นำกระแสเงินสดส่วนเกินจากการดำเนินงานในระหว่างปี
จ่ายชำระคืนเงินกู้ก่อนกำหนดจำนวน 60.85 ล้านเหรียญสหรัฐ ทั้งหมดนี้ส่งผลให้หนี้สินรวมลดลงจาก
206.19 ล้านเหรียญสหรัฐ ในปี 2547 เป็น 93.14 ล้านเหรียญสหรัฐ ณ สิ้นปี 2548
นอกจากนี้บริษัทฯยังได้ซื้อเรือเดินทะเลจำนวน 2 ลำคิดเป็นเงินจำนวน 49.50
ล้านเหรียญสหรัฐด้วยกระแสเงินสดส่วนเกินจากการดำเนินงาน
ดังรายละเอียดที่ได้กล่าวไว้แล้วในข้างต้น และในระหว่างปี 2548 บริษัทฯได้กู้ยืมเงินจำนวน 250
ล้านเหรียญสหรัฐจากกลุ่มธนาคารรายใหม่ โดย ณ สิ้น ปี 2548
บริษัทฯยังไม่ได้มีการเบิกใช้วงเงินกู้ยืมใหม่นี้
รายละเอียดที่สำคัญของเงินกู้ยืมใหม่จากกลุ่มธนาคารรายใหม่นี้ จะได้อธิบายไว้แล้วในข้อ 5
ด้านล่างนี้ บริษัทฯ มีแผนที่จะนำกระแสเงินสดส่วนเกินจากการดำเนินงานในปี 2549
(หลังจากจ่ายเงินปันผล) มาจ่ายคืนเงินกู้ยืมที่เหลืออยู่

-   ส่วนของผู้ถือหุ้น

บริษัทฯ มีผลกำไรสุทธิจำนวน 154.22 ล้านเหรียญสหรัฐสำหรับปี 2548
บริษัทฯได้จ่ายเงินปันผลงวดสุดท้ายสำหรับผลการดำเนินงานปี 2547 จำนวน 19.87
ล้านเหรียญสหรัฐ (1.55 บาทต่อหุ้น) โดยเงินปันผลดังกล่าวได้จ่ายในเดือน พฤษภาคมปี 2548
นอกจากนี้บริษัทฯได้จ่ายเงินปันผลระหว่างกาลสำหรับปี 2548 จำนวน 18.45 ล้านเหรียญสหรัฐ
(1.50 บาทต่อหุ้น) ซึ่งจ่ายแล้วในเดือนกันยายนปี 2548
และผลต่างจากการแปลงค่างบการเงินและส่วนได้เสียของผู้ถือหุ้นส่วนน้อยลดลงจำนวน 0.28
ล้านเหรียญสหรัฐ ทำให้ส่วนของผู้ถือหุ้นมาอยู่ที่ 286.84 ล้านเหรียญสหรัฐ ณ สิ้นปี 2548 ซึ่งเพิ่มขึ้น
115.62 ล้านเหรียญสหรัฐ เมื่อเปรียบเทียบกับปีก่อน
ดังนั้นการเพิ่มขึ้นในส่วนของผู้ถือหุ้นตามที่กล่าวข้างต้นทำให้มูลค่าสุทธิตามบัญชีต่อหุ้นเพิ่มขึ้นจาก 0.34
เหรียญสหรัฐต่อหุ้น ณ สิ้นปี 2547 เป็น 0.57 เหรียญสหรัฐต่อหุ้น ณ สิ้นปี 2548

4.3 ความสามารถในการก่อหนี้ (Leverage) สภาพคล่อง (Liquidity)
และความสามารถในการชำระหนี้ (Coverage)

-   ความเสี่ยงด้านสินเชื่อของบริษัทฯเป็นไปในทางที่ดีขึ้นตั้งแต่มีการปรับโครงสร้างหนี้ในปี 2543
    กำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    เพิ่มขึ้นเนื่องจากอัตรากำไรขั้นต้นที่เพิ่มขึ้นในระหว่างปี 2548 ดังนั้นอัตราส่วนการก่อหนี้
    Leverage Ratio ดีขึ้น เห็นได้จากการลดลงของอัตราส่วน Funded Debt / EBITDA ณ
    วันที่ 31 ธันวาคม 2548 ระดับหนี้สินของบริษัทฯมีเพียง 0.40
    เท่าของกำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    ภาพรวมหนี้ของบริษัทฯ (อัตราส่วนหนี้สินรวมต่อสินทรัพย์สุทธิ)นั้นลดลงเป็น 0.32 เท่า ณ วันที่
    31 ธันวาคม 2548 จาก 1.20 เท่า ณ วันที่ 31 ธันวาคม 2547
    เนื่องจากได้มีการจ่ายชำระหนี้ตามงวดการชำระเงินที่กำหนดไว้และการจ่ายคืนเงินกู้ก่อนกำหนดจำนวนรวม
    112.87 ล้านเหรียญสหรัฐในระหว่างปี 2548 และทำให้อัตราส่วนนี้ได้อยู่ต่ำกว่าระดับ 2 เท่า
    ซึ่งเป็นระดับสูงสุดที่ยอมรับได้ ที่กำหนดไว้ในเงื่อนไขข้อบังคับทางการเงิน
    ดังคำอธิบายที่กล่าวไว้ในข้างต้นทำให้คาดว่าอัตราส่วนนี้จะดีขึ้นในอนาคตเพราะการจ่ายชำระหนี้ตามงวดการชำระเงินที่กำหนดไว้
    และจะมีการจ่ายคืนเงินกู้ก่อนกำหนด

-   ความสามารถในการชำระหนี้ของบริษัทฯ สำหรับปี 2548 อยู่ที่ 3.44
    ซึ่งอยู่ในระดับที่ดีมากกว่า 1 เท่า ซึ่งกำหนดไว้ในเงื่อนไขข้อบังคับทางการเงิน
    อัตราสัดส่วนของกำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    ต่อดอกเบี้ยปรับตัวดีขึ้นตั้งแต่ปี 2543 ณ วันที่ 31 ธันวาคม 2548 อยู่ที่ 20.74 เท่า
    อัตราส่วนทั้งสองดังกล่าวแสดงให้เห็นถึงความสามารถอันแข็งแกร่งต่อการชำระหนี้สินที่มีอยู่ปัจจุบันหรือกล่าวอีกนัยหนึ่งก็คือความสามารถในการจัดหาเงินกู้ที่ดีมากขึ้นหากต้องการเงินทุนเพื่อนำมาปรับเปลี่ยนกำลังกองเรือ

5. วงเงินสินเชื่อใหม่จาก Den Norske Bank (DNB)
ในฐานะเป็นผู้ให้กู้และผู้จัดหาเงินกู้ร่วมกับธนาคารต่างประเทศอื่นๆอีก 4 ธนาคาร
(เจ้าหนี้เงินกู้รายใหม่)

5.1 วงเงินสินเชื่อ 250 ล้านเหรียญสหรัฐ

เมื่อวันที่ 22 สิงหาคม 2548 บริษัทฯ
ได้ลงนามในสัญญาวงเงินสินเชื่อหมุนเวียนแบบมีหลักประกันกับเจ้าหนี้รายใหม่จำนวน 250
ล้านเหรียญสหรัฐ

ข้อกำหนดและเงื่อนไขหลักๆในสัญญาวงเงินสินเชื่อใหม่ มีดังนี้

-   วัตถุประสงค์เพื่อนำเงินไปจัดซื้อเรือขนส่งทางทะเลและชำระคืนเงินกู้ยืมจากธนาคารกรุงไทย
    ซึ่ง ณ วันที่ 31 มกราคม 2549 บริษัทฯ ยังไม่มีการเบิกใช้วงเงินสินเชื่อนี้
    โดยวงเงินสินเชื่อหมุนเวียนดังกล่าวนี้มีระยะเวลาเบิกถอนเงินกู้จนถึงวันที่ 31 ธันวาคม 2549
    และจะถูกแปลงสภาพโดยอัตโนมัติเป็นวงเงินสินเชื่อหมุนเวียนลดลง ณ วันที่ 31 ธันวาคม
    2549 หรือก่อนหน้านี้ถ้าหากบริษัทฯ และเจ้าหนี้เงินกู้รายใหม่มีการตกลงยินยอมร่วมกัน

-   วงเงินสินเชื่อหมุนเวียนลดลง
    มีกำหนดชำระคืนตามสัดส่วนที่ระบุในสัญญาเป็นรายไตรมาสเริ่มตั้งแต่มีนาคม 2550
    จนถึงมิถุนายน 2557

-   อัตราดอกเบี้ยเงินกู้อยู่ที่ LIBOR บวกด้วยส่วนเพิ่มคงที่ต่อปี

-   หลักประกันของเงินกู้คือให้การจำนองเรือเดินทะเลตามที่กำหนดไว้
    การโอนผลประโยชน์ในกรมธรรม์ประกันภัยของเรือเดินทะเล
    และการโอนผลประโยชน์ในเงินรายได้ของเรือเดินทะเล

-   ข้อบังคับอัตราส่วนทางการเงินให้คำนวณจากงบการเงินรวมปรับปรุงในรูปสกุลดอลล่าร์สหรัฐ
    ตามที่ได้แยกรายการต่างหาก (อ้างถึงรายการ 5.2 ด้านล่างนี้)

5.2 ข้อบังคับทางการเงินและข้อบังคับอื่นๆ

ข้อบังคับทางการเงินด้านล่างนี้เป็นข้อบังคับที่กำหนดโดยเจ้าหนี้เงินกู้รายใหม่
บริษัทฯจะต้องปฎิบัติตลอดระยะเวลาถ้ายังมีวงเงินสินเชื่อจากเจ้าหนี้เงินกู้รายใหม่
โดยให้คำนวณจากงบการเงินรวมปรับปรุงในรูปสกุลดอลล่าร์สหรัฐ
เพื่อให้แน่ใจว่าสถานะทางการเงินของบริษัทฯจะคงไว้ในระดับที่ยอมรับได้

ข้อบังคับทางการเงิน 

+-----------------------+--------------+--------------+---------------+
| อัตราส่วนทางการเงิน      | อัตราสัดส่วน    | ช่วง          | อยู่ภายใต้       |
|                       |              | เวลาการทดสอบ |               |
|                       | ที่ต้องปฎิบัติ     |              | ข้อบังคับหรือไม่   |
+-----------------------+--------------+--------------+---------------+
| เงินกู้ยืมต่อทุน (Funded    | ไม่เกินกว่า 2   | รายไตรมาส    | ใช่            |
| Debt/Equity)          | เท่า          |              |               |
+-----------------------+--------------+--------------+---------------+
| เงินกู้ยืม                | ไม่เกินกว่า 5   | รายไตรมาส    | ใช่            |
| ต่อกำไรก่อนหักค่าเสื่อมราคา | เท่า          |              |               |
| ดอกเบี้ย                |              |              |               |
| ภาษีและค่าใช้จ่ายตัดบัญชี    |              |              |               |
| (Funded Debt/EBITDA)  |              |              |               |
+-----------------------+--------------+--------------+---------------+
| สภาพคล่อง (Liquidity   | อย่างน้อย      | รายไตรมาส    | ใช่            |
| Reserve)              | 100,000      |              |               |
|                       | เหรีย         |              |               |
|                       | ญสหรัฐต่อลำเรือ |              |               |
+-----------------------+--------------+--------------+---------------+

บริษัทฯ ต้องคำนวณข้อบังคับทางการเงินดังกล่าวข้างต้น
และต้องนำส่งใบรับรองการปฎิบัติตามให้ธนาคารเป็นรายไตรมาส

ข้อบังคับอื่นๆ ที่ไม่เกี่ยวกับด้านการเงิน

บริษัทฯ ไม่มีข้อจำกัดใดๆที่ไม่เกี่ยวกับด้านการเงิน ที่มีสาระสำคัญ

6. การวิเคราะห์งบการเงินรวมเงินบาทที่ตรวจสอบแล้ว

6.1 การวิเคราะห์งบกำไรขาดทุน

-   ในระหว่างปี2548 รายได้จากการเดินเรือเพิ่มขึ้นประมาณร้อยละ 29
    เมื่อเปรียบเทียบกับปีที่ผ่านมา
    ซึ่งมีสาเหตุหลักจากการเพิ่มขึ้นเล็กน้อยของค่าระวางเรือเฉลี่ยต่อวันต่อลำเรือในปี 2548
    เมื่อเปรียบเทียบกับปีที่ผ่านมา
    อันเป็นผลมาจากภาวะขาขึ้นของตลาดขนส่งสินค้าทางทะเลในช่วงครึ่งปีแรกของปี 2548
    และจำนวนวันในการเดินเรือเพิ่มขึ้นจาก 16,336 วันในปี 2547 เป็น 19,306 วันในปี
    2548 รายได้ที่เพิ่มขึ้นสาเหตุหลักมาจากบริษัทฯได้รับอัตราค่าระวางเรือ
    ที่สูงแม้ว่าอัตราค่าระวางในตลาดสากลของการขนส่งสินค้าแห้งเทกองจะตกต่ำลงตั้งแต่ไตรมาสสองของปี2548
    เป็นผลมาจากบริษัทฯได้ใช้กลยุทธด้วยการทำสัญญาเช่าเรือระยะยาวสำหรับเรือส่วนใหญ่ของบริษัทฯ
    ในขณะตลาดยังคงมีค่าระวางเรืออยู่ในระดับสูง ทำให้บริษัทฯ
    สามารถผูกมัดค่าเช่าไว้ในอัตราค่าระวางเรือที่สูงและมีรายได้ที่แน่นอน
    โดยไม่ต้องรับผลกระทบของความผันผวนของตลาดปัจจุบัน
    แม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยระหว่างปี 2548
    จะต่ำกว่าเล็กน้อยเมื่อเปรียบเทียบกับปี 2547

-   ในระหว่างปี 2548 ค่าใช้จ่ายในการเดินเรือเพิ่มขึ้นประมาณร้อยละ23
    เมื่อเปรียบเทียบกับปีที่ผ่านมา
    ทั้งนี้เนื่องจากการเพิ่มขึ้นของจำนวนวันในการเดินเรือและการเพิ่มขึ้นของค่าใช้จ่ายในการเดินเรือโดยเฉลี่ยต่อวันในปี2548
    เมื่อเปรียบเทียบกับปี2547
    โดยภาพรวมบริษัทฯประสบความสำเร็จในการรักษาระดับต้นทุนการเดินเรือ
    และทำให้ต้นทุนในการเดินเรือของบริษัทฯอยู่ในระดับที่ต่ำกว่าค่าเฉลี่ยอุตสาหกรรม
    ดังที่ได้อธิบายไว้แล้วในข้อ 3

-   ในระหว่างปี 2548 ต้นทุนในการเดินเรือรวมเพิ่มขึ้นประมาณร้อยละ 24
    เมื่อเทียบกับปีที่ผ่านมา
    ทั้งนี้เนื่องจากการเพิ่มขึ้นของค่าใช้จ่ายท่าเรือและค่าน้ำมันเชื้อเพลิงของเรือ
    ซึ่งเป็นผลมาจากการมีธุรกิจประเภทรายเที่ยว (voyage charter)เพิ่มขึ้น
    เมื่อเทียบกับปีที่ผ่านมา
    อย่างไรก็ตามต้นทุนในการเดินเรือที่เพิ่มขึ้นนี้มีเหตุผลหลักมาจากการเพิ่มขึ้นของค่าใช้จ่ายในการเดินในระหว่างปีตามที่ได้อธิบายไว้แล้วในข้างต้น
    และการเพิ่มขึ้นของจำนวนวันในการเดินเรือ

-   กำไรขั้นต้นในปี 2548 เพิ่มขึ้นร้อยละ 30 เมื่อเปรียบเทียบกับปีที่ผ่านมา
    แต่ก็เป็นที่สังเกตได้ว่ากำไรขั้นต้นได้เพิ่มสูงขึ้นถึงร้อยละ 79 จากร้อยละ 78
    เมื่อเปรียบเทียบกับปีที่ผ่านมา ทั้งนี้เนื่องจากการเพิ่มขึ้นของอัตราค่าระวางเรือ

-   จากผลของการเพิ่มขึ้นของรายได้จากการเดินเรือทำให้รายได้รวมระหว่างปี
    2548เพิ่มสูงขึ้นเมื่อเทียบกับปีก่อน

-   ต้นทุนรวม (ไม่รวมค่าเสื่อมราคา)ในปี 2548 เพิ่มขึ้นเมื่อเปรียบเทียบกับปีที่ผ่านมา
    มีสาเหตุหลักมาจากการเพิ่มขึ้นของต้นทุนการเดินเรือ
    เนื่องจากการเพิ่มขึ้นของจำนวนวันในการเดินเรือ

-   ในระหว่างปี 2548 ตามที่อธิบายไว้แล้วในข้อ 4.2 บริษัทซื้อเรือ 2 ลำ
    ทำให้ขนาดกองเรือของบริษัท ณ สิ้นปี 2548 เพิ่มขึ้นเป็น 54 ลำ จาก 52 ลำ เมื่อปีก่อน
    ขนาดกองเรือเฉลี่ยของปี 2548 คือ 53 ลำ เมื่อเปรียบเทียบกับ 45 ลำในปี 2547
    และจากการเพิ่มกองเรือ ทำให้ค่าเสื่อมราคาสูงกว่าปีก่อน

-   เนื่องจากค่าเงินบาทอ่อนค่าลงเมื่อเทียบกับเงินสกุลดอลล่าร์สหรัฐอเมริกา อัตราแลกเปลี่ยน ณ
    วันที่ 31 ธันวาคม 2548 จึงต่ำกว่าอัตราแลกเปลี่ยนเมื่อปีก่อน
    เป็นผลให้การบันทึกหนี้สินสกุลเงินดอลล่าร์สหรัฐเป็นเงินบาทเกิดผลขาดทุนจากอัตราแลกเปลี่ยนจำนวน
    161.69 ล้านบาทซึ่งเป็นผลขาดทุนจากอัตราแลกเปลี่ยนที่เกิดขึ้นจริงเพียง 3.48 ล้านบาท
    ส่วนที่เหลือจำนวน 158.21 ล้านบาทเป็นผลขาดทุนจากอัตราแลกเปลี่ยนที่ยังไม่เกิดขึ้นจริง

-   ในระหว่างปี 2548 บริษัทฯ จำหน่ายเงินลงทุนในหุ้นสามัญของบริษัท ธำรา พอร์ท ไพรเวท
    ลิมิเตด ที่ราคาขาย 97.72 ล้านบาท
    โดยบริษัทฯได้บันทึกโอนกลับค่าเผื่อผลขาดทุนจากเงินลงทุนจำนวน 96.88 ล้านบาท ซึ่งบริษัทฯ
    ได้เคยบันทึกผลขาดทุนจากเงินลงทุนในหุ้นสามัญของบริษัท ธำรา พอร์ท ไพรเวท ลิมิเตด
    แล้วในระหว่างปี 2545 และบันทึกผลกำไรจำนวน 0.84 ล้านเหรียญบาท
    นอกจากนี้ในระหว่างปี 2548 บริษัทฯ จำหน่ายเงินลงทุนในหุ้นสามัญของบริษัท คาคินาดา
    ซีพอร์ทส์ ลิมิเตด ที่ราคาขาย 24.22 ล้านบาท โดยบริษัทฯ
    ได้บันทึกโอนกลับค่าเผื่อผลขาดทุนจากเงินลงทุนจำนวน 24.00 ล้านบาท
    ซึ่งบริษัทฯได้เคยบันทึกผลขาดทุนจากเงินลงทุนในหุ้นสามัญของ บริษัท คาคินาดา ซีพอร์ทส์
    ลิมิเตด แล้วในระหว่างปี 2545 และบันทึกผลกำไรจำนวน 0.22 ล้านเหรียญบาท
    และในระหว่างปี 2548 บริษัทฯ จำหน่ายเงินลงทุนในหุ้นสามัญของบริษัท อินเตอร์เนชั่นแนล
    ซีพอร์ทส์ พีทีอี ลิมิเต็ด ที่ราคาขาย 40 บาท
    และรับรู้ขาดทุนจากการขายเงินลงทุนเป็นจำนวนเงิน 25.23 ล้านบาท อย่างไรก็ตามบริษัทฯ
    ได้บันทึกโอนกลับค่าเผื่อผลขาดทุนจากเงินลงทุนจำนวน 25.23 ล้านบาท ซึ่งบริษัทฯ
    ได้เคยบันทึกผลขาดทุนจากเงินลงทุนในหุ้นสามัญของ บริษัท อินเตอร์เนชั่นแนล ซีพอร์ทส์ พีทีอี
    ลิมิเต็ด แล้วในระหว่างปี 2545

-   สำหรับปี 2548 บริษัทฯ มีกำไรสุทธิหลังจากรายการพิเศษทั้งสิ้น 6,176.61 ล้านบาท
    เมื่อเปรียบเทียบกับปีที่ผ่านมาจำนวน 4,749.77 ล้านบาท
    ซึ่งเหตุผลที่ทำให้ผลกำไรสุทธิระหว่างปี 2548 เพิ่มสูงขึ้น
    มาจากกำไรขั้นต้นที่เพิ่มขึ้นเนื่องจากจากรายได้ต่อวันต่อลำเรือโดยเฉลี่ยเพิ่มขึ้นเมื่อเปรียบเทียบกับปีก่อน
    และการเพิ่มขึ้นของจำนวนวันในการเดินเรือ
    รวมทั้งการบันทึกโอนกลับค่าเผื่อผลขาดทุนจากเงินลงทุนจำนวน 146.12 ล้านบาท

การวิเคราะห์งบดุล

-   สินทรัพย์หมุนเวียน ณ วันที่ 31 ธันวาคม 2548 ลดลงจำนวน 592.59 ล้านบาท
    เมื่อเปรียบเทียบกับปีที่ผ่านมา
    มีสาเหตุหลักจากการลดลงของเงินสดและรายการเทียบเท่าเงินสดจากการจ่ายชำระคืนเงินกู้ก่อนกำหนดจำนวน
    60.85 ล้านเหรียญสหรัฐ หรือคิดเป็น 2,385.67 ล้านบาท
    มีลูกหนี้สุทธิที่เป็นส่วนหนึ่งของสินทรัพย์หมุนเวียนเพิ่มขึ้น 144.93 ล้านบาท
    เมื่อเปรียบเทียบกับปีก่อน เนื่องจากการลดลงของสัดส่วนเรือเช่าแบบเป็นระยะเวลา
    อย่างไรก็ตามบริษัทฯมีสภาพคล่อง ที่ดีตลอดปี 2548

-   สินทรัพย์ถาวรของบริษัทฯเพิ่มขึ้นจากปีก่อนเนื่องจากการเพิ่มขึ้นของเรือจำนวน 2 ลำ
    ตามที่อธิบายไว้แล้วในข้อ 4.2 สินทรัพย์รวมเพิ่มขึ้นเป็นผลจากการเพิ่มขึ้นของสินทรัพย์ถาวร

-   หนี้สินหมุนเวียนลดลง 1,108.70 ล้านบาทเมื่อเปรียบเทียบกับปีก่อน
    เนื่องจากการลดลงของเงินกู้ระยะยาวที่ถึงกำหนดชำระภายใน 1 ปีจำนวน 1,127.54
    ล้านบาท เมื่อเปรียบเทียบกับปีก่อน ซึ่งเป็นผลจากการจ่ายชำระคืนเงินกู้ก่อนกำหนด
    เนื่องจากบริษัทฯมีสภาพคล่องที่ดีตลอดปี 2548

-   เงินกู้รวม ลดลง 4,267.20 ล้านบาท
    เมื่อเปรียบเทียบกับปีก่อนเนื่องจากการจ่ายชำระหนี้ตามงวดการชำระเงินที่กำหนดไว้จำนวน
    2,039.30 ล้านบาทและการจ่ายคืนเงินกู้ก่อนกำหนดอีกจำนวน 2,385.67 ล้านบาท
    ในระหว่างปี 2548 เป็นผลให้สัดส่วนของเงินกู้ระยะยาวที่ถึงกำหนดชำระภายใน 1
    ปีลดลงเมื่อเปรียบเทียบกับปีก่อน

-   บริษัทฯ มีผลจากกำไรสุทธิจำนวน 6,176.61 ล้านบาท
    และได้จ่ายเงินปันผลระหว่างกาลจำนวน 1,543.66 ล้านบาท และการเพิ่มขึ้นจำนวน 20.24
    ล้านบาทในผลต่างจากการแปลงค่างบการเงินและส่วนได้เสียของผู้ถือหุ้นส่วนน้อยในระหว่างปี
    ทำให้ส่วนของผู้ถือหุ้นเพิ่มขึ้น 4,653.19 ล้านบาท เมื่อเปรียบเทียบกับปีก่อน มาอยู่ที่
    9,945.70 ล้านบาท

6.3 การวิเคราะห์กระแสเงินสด

-   ในระหว่างปี2548 บริษัทฯ มีกระแสเงินสดจากการดำเนินงาน จำนวน 8,096.40 ล้านบาท
    ซึ่งเพิ่มขึ้นร้อยละ 36 เมื่อเปรียบเทียบกับกระแสเงินสดจากการดำเนินงานของปีที่ผ่านมา
    เนื่องจากกำไรขั้นต้นเพิ่มขึ้นตามที่ได้อธิบายข้างต้น

-   หลังจากรายการปรับปรุงการเปลี่ยนแปลงของเงินทุนหมุนเวียน บริษัทฯ คงเหลือเงินสดจำนวน
    7,903.71 ล้านบาทไว้สำหรับใช้ในกิจกรรมลงทุนและกิจกรรมทางการเงิน

-   ในระหว่างปี บริษัทฯ มีกระแสเงินสดจ่ายออกเพื่อการซื้อเรือเดินทะเล 2 ลำ
    และค่าใช้จ่ายเพื่อการซ่อมอู่แห้งและการตรวจเรือ จำนวน 2,853.75 ล้านบาท
    และหลังจากการปรับปรุงรายการอื่นๆ บริษัทฯมีกระแสเงินสดสุทธิสำหรับกิจกรรมลงทุนจำนวน
    2,731.24 ล้านบาท

-   ในระหว่างปี มีการจ่ายชำระคืนเงินกู้ระยะยาวที่มีหลักประกันจำนวน 4,424.97 ล้านบาท

-   ในระหว่างปี มีการจ่ายเงินปันผลจำนวน 1,543.66 ล้านบาท

-   ตามที่ได้กล่าวข้างต้น ขณะที่การขยายตัวของตลาดเรือขนส่งสินค้าทางทะเลที่สูงขึ้น
    ได้ส่งผลต่อการเพิ่มขึ้นของกำไรขั้นต้นและกระแสเงินสดจากการดำเนินงานของบริษัทฯ
    และการบริหารเงินทุนหมุนเวียนที่มีประสิทธิภาพทำให้บริษัทฯ
    สามารถจ่ายชำระเงินกู้ยืมก่อนกำหนดจำนวน 2,385.67 ล้านบาท
    และมีเงินสดคงเหลือที่เพียงพอโดยไม่มีปัญหาสภาพคล่องแต่อย่างใด